જાગૃતિ આવે એવું કામ કરી શકી તે બહુ ગર્વની વાત છે. તો ત્રીજી બાજુ ઉદયના વકીલ કશિશના સેલિબ્રિટી સ્ટેટસથી માનસિક સ્ટ્રેસ અનુભવતા હતા. મીડિયામાં આ કેસની ચર્ચા કશિશની તરફેણમાં થાય તો એમનો કેસ નબળો પડવાની શક્યતા વધી જાય, કારણ કે માનો યા ન માનો મીડિયાનો થોડોઘણો પ્રભાવ તો જજમેન્ટ પર પડતો હોય છે. ભૂતકાળમાં ઘણા કેસમાં એવું બન્યું છે. કશુંક જલદ વિચારવું પડે તો જ હાથમાંથી સરી જતી બાજી જીતી શકાય. હજુ કોર્ટની તારીખને પંદર-વીસ દિવસની વાર હતી, પણ એ પહેલાં કેસ ઉદયની તરફેણમાં થઈ શકે તેવું કરવું ખૂબ જરૃરી હતું. નીતિનભાઈએ પોતાના વિશાળ ટેબલ પર પડેલા કાયદાનાં પુસ્તકો ઊથલાવવા માંડ્યા હતા.